**Dita Krenberga CV**

Dita Krenberga flautas spēli apguvusi Latvijas Mūzikas akadēmijā pedagoga Imanta Sneibja klasē. Viņa mācījusies arī pie pasaulslaveniem flautistiem Dž. Golveja un A. Nikolē.Dita piedalījusies Bostonas simfoniskā orķestra kursos Tenglvudas Mūzikas centrā no 1989. līdz 1990. gadam. Tur flautiste sadarbojusies ar mūzikas pasaules autoritātēm – Leonardu Bernsteinu, Seidži Ozavu, Džefriju Teitu, Jo Jo Ma u.c.. Dita Krenberga ir vairāku prestižu mūzikas konkursu laureāte: 11 gadu vecumā viņa ieguva Starptautiskā ierakstu konkursa Concertino Praha 80 laureātes un jaunākās dalībnieces titulu; 1982. gadā – 1. vietu Starpre publikāniskajā pūtēju konkursā Sauļos, Lietuvā; 1988. gadā – Grand Prix un Zelta medaļu 34. Marijas Kanalsas Starptautiskajā mūzikas konkursā Barselonā, Spānijā; 1991. gadā kluva par Starptautiskā konkursa „Prāgas pavasaris" laureāti; 1992. gadā - par 48. CIEM konkursa diplomandi Ženēvā, Šveicē. Dita Krenberga kā soliste un kamermūziķe koncertē gan Latvijā, gan Eiropā, ASV un Japānā.

No 2006.-2018.gadam D. Krenberga ir Latvijas Nacionālā simfoniskā orķestra flautu grupas koncertmeistare. No 2018.gada PIKC Em.Dārziņa mūzikas skolas flautas spēles pedagoģe. D.Krenberga pasniedz meistarklases gan Starptautiskajos jauno mūziķu meistarkursos Siguldā, gan citur Latvijā un pasaulē.

No 2011.gada D.Krenberga ir P.Vaska fonda locekle. 1995. gadā iznāca Ditas Krenbergas pirmais solo albums, savukārt 2007. gadā kopā ar pianisti levu Ošu izdots CD "Laikmeta ainavas". 2016. gadā D.Krenberga ieskaņojusi P.Vaska Flautas Koncertu "Wergo" izdotajā CD.

D.Krenberga saņēmusi divas Latvijas Lielās mūzikas balvas-2000.gadā "Par izciliem sasniegumiem izpildītājmākslā" un 2017.gadā kategorijā "Gada koncerts" par P.Vaska Flautas Koncerta atskaņojumu. 2009. gadā Dita Krenberga saņēma valsts augstāko apbalvojumu – Triju zvaigžņu ordeni ,Par spilgtu devumu mūzikā un nopelniem Latvijas vārda popularizēšanā pasaulē”.